อยากทราบว่าอันตรายมั้ยคะ เป็นเลือดสีชมพูออกส้มๆ ออกมาตอนเอากระดาษซับ มีกลิ่น แต่ไม่มีอาการปวดท้อง น้องในท้องยังดิ้นปกติ เลยยังไม่ได้ไปหาคะ
สวัสดีค่ะ หากตั้งครรภ์ได้ 7 เดือนแล้ว มีเลือดออกดังกล่าว อาจเป็น1. มีการติดเชื้อในช่องคลอด ซึ่งจะมีตกขาวที่ผิดปกติออกมา และอาจมีเลือดปริมาณเล็กน้อยปนได้ แต่หากมีเลือดออกมาปริมาณมากกว่าตกขาว ก็ไม่น่าใช่ค่ะ2. มีภาวะรกเกาะต่ำเลือดที่ออกอาจเป็นมูกปนเลือด ปริมาณเล็กน้อย ไปจนถึงปริมาณมากได้3. รกลอกตัวก่อนกำหนด ซึ่งจะมีอาการปวดท้องและท้องแข็งเกร็งร่วมด้วย4. มีภาวะ vasa previa หรือสายสะดือเข้าสู่เยื่อหุ้มรกและพาดผ่านบริเวณปากมดลูก4. มีโรคที่ปากมดลูกหรือช่องคลอด เช่น มะเร็งปากมดลูกนอกจากนี้ หากมีน้ำใสๆ ออกมาปริมาณมากต้องนึกถึงภาวะน้ำเดินก่อนกำหนด หรือน้ำคร่ำแตกก่อนกำหนด แต่จะมีน้ำใสๆ ออกมาปริมาณมากไม่ว่าจะเกิดจากสาเหตุใด หายังคงมีเลือดออก ควรรีบไปพบสูติ-นรีแพทย์โดยเร็วเพื่อหาสาเหตุค่ะ ไม่ควรปล่อยทิ้งไว้เพราะจะเป็นอันตรายทั้งต่อมารดาและทารกในครรภ์ค่ะ